**NÁVRH**

**VYHLÁŠKA**

**Ministerstva dopravy a výstavby Slovenskej republiky**

**z ... 2019,**

**o náležitostiach žiadosti o príspevok a spôsobe ich preukazovania,**

**o náležitostiach zmluvy medzi objednávateľom a poskytovateľom príspevku**

**a podrobnosti vyúčtovania poskytnutého príspevku**

Ministerstvo dopravy a výstavby Slovenskej republiky podľa § 20b ods. 4 zákona č. 338/2000 Z. z. o vnútrozemskej plavbe a o zmene a doplnení niektorých zákonov v znení zákona č. .../2019 Z. z. ustanovuje:

§ 1

Táto vyhláška ustanovuje podrobnosti

a) o náležitostiach žiadosti o príspevok a spôsobe ich preukazovania,

b) o náležitostiach zmluvy medzi objednávateľom a poskytovateľom príspevku,

c) vyúčtovania poskytnutého príspevku.

§ 2

(1) Žiadosť o príspevok obsahuje údaje o objednávateľovi v rozsahu

a) názov,

b) identifikačné číslo organizácie,

c) sídlo,

d) štatutárny orgán,

e) kontaktná osoba,

f) bankové spojenie.

(2) Prílohou žiadosti o príspevok je

a) popis dopravnej služby vo verejnom záujme (miesto realizácie, lokalita, termín realizácie, stručná charakteristika dopravnej služby),

b) štruktúrovaný rozpočet dopravnej služby vo verejnom záujme (celkový rozpočet v eurách, vlastné zdroje v eurách, požadovaný príspevok v eurách),

c) zmluva o dopravných službách.

§ 3

(1) Prijímateľom príspevku je žiadateľ odo dňa nadobudnutia účinnosti zmluvy medzi objednávateľom a poskytovateľom príspevku.

(2) Zmluva medzi objednávateľom a poskytovateľom príspevku obsahuje

a) identifikačné údaje zmluvných strán,

b) účel poskytnutia príspevku,

c) výšku poskytnutého príspevku,

d) číslo účtu žiadateľa vo formáte IBAN zriadeného v Štátnej pokladnici,

e) podmienky poskytnutia príspevku, podmienky čerpania, použitia zúčtovania a kontroly poskytnutého príspevku,

f) termín vrátenia nadmernej úhrady za poskytnutú dopravnú službu vo verejnom záujme a číslo účtu vo formáte IBAN zriadeného v Štátnej pokladnici, na ktorý sa má nadmerná úhrada poukázať,

g) práva a povinnosti zmluvných strán,

h) zmluvnú pokutu za porušenie zmluvných povinností,

i) podmienky odstúpenia od zmluvy,

j) vymedzenie času, na ktorý sa zmluva uzatvára,

k) povinnosť oznámiť zmenu identifikačných údajov prijímateľa.

§ 4

Táto vyhláška nadobúda účinnosť 1. januára 2020.